Richard Llewellyn

Richard Dafydd Vivian Llewellyn (1906–1983) var en britisk forfatter.«BBC Wales – Arts - Richard Llewellyn». BBC Cymru Wales. 28. november 2008«Lloyd, Richard Dafydd Vivian Llewellyn (1906–1983)», Dictionary of National Biography. September 2004. Han utga over 20 bøker. Den han er mest kjent for er How Green Was My Valley (norsk tittel: Grønn var min barndoms dal, 1940) som kom ut i 1939. Den ble internasjonalt kjent, og filmatisert under samme tittel i 1941. Filmen vant Oscar for beste film.

 Liv og virke 
Llewellyns egentlig navn var Vivian Lloyd,«True birthplace of Wales's literary hero» . BBC News (BBC). 5. desember 1999Ruthven, KK (2001): Faking Literature. Cambridge University Press. ISBN 0-521-66015-7. s. 13 født av walisiske foreldre i Hendon i Middlesex i 1996. Kun etter hans død ble det oppdaget at hans påstand at han var født i St. Davids i vestlige Wales ikke var korrekt. Åpenbart ville han gjenfinne seg selv som walisisk forfatter framfor britisk at han endret sin bakgrunn, inkludert sitt navn.«Llewellyn, Richard, 1906-1983» , Archives Wales

Flere av hans romaner hadde walisisk tema, best kjent er Grønn var min barndoms dal som fikk internasjonal anerkjennelse og ble filmatisert i Hollywood. Romanen udødeliggjorde livsførselen i dalstrøkene i sørlige Wales' kullgruvesamfunn hvor Llewellyn tilbrakte noe tid sammen med sin bestefar. Tre oppfølgere kom til denne romanen. I USA vant Llewellyn en nasjonale bokprisen for favorittroman i 1940, framstemt av medlemmene foreningen av amerikanske bokhandlere.«Books and Authors», The New York Times, 16. februar 1941, s. BR12. ProQuest Historical Newspapers The New York Times (1851-2007).

Han levde et omvandrende liv, og var reisende det meste av livet. Før den andre verdenskrig tilbrakte han lange perioder på hoteller, skrev et skuespill, arbeidet som kullgruvearbeider, og skrev sin best kjente roman. Under den andre verdenskrig ble han forfremmet til kaptein i Welsh Guards. Etter krigen arbeidet han som journalist og dekket blant annet Nürnbergprosessen. Han var deretter manusforfatter for det amerikanske filmselskapet Metro-Goldwyn-Mayer for en tid. Sent i livet bodde han i Eilat, helt i sørspissen av Israel.

Llewellyns romaner har ofte det gjentakende elementet hvor hovedfiguren antar en ny identitet, eksempelvis når de havner i utenlandske kulturer, slik som figuren Edmund Trothe som opptrådte i en rekke spenning- og spionromaner.

Llewellyn giftet seg to ganger; hans første hustru var Nona Sonstenby som han giftet seg med i 1952, og skilt fra i 1968; hans andre hustru var Susan Heimann som han giftet seg med i 1974. Han døde den 30. november 1983.

 Bibliografi 

 How Green Was My Valley (1939)
 None but the Lonely Heart (1943)
 A Few Flowers for Shiner (1950)
 A Flame for Doubting Thomas (1954)
 Sweet Witch (1955)
 Mr. Hamish Gleave (1956)
 The Flame of Hercules (1957)
 Warden of the Smoke and Bells (1958)
 Chez Pavan (1959)
 Up into the Singing Mountain (1960)
 A Man in a Mirror (1964)
 Sweet Morn of Judas' Day (1965)
 Down Where the Moon is Small (1966)
 Bride of Israel My Love (1973)
 Hill of Many Dreams (1974)
 Green, Green My Valley Now (1975)
 At Sunrise, the Rough Music (1976)
 Tell Me Now and Again (1977)
 A Night of Bright Stars (1979)
 I Stand on a Quiet Shore (1982)

Serien om Edmund Trothe 
 End of the Rug (1969)
 But We Didn't Get the Fox (1970)
 White Horse to Banbury Cross (1972)
 The Night is a Child (1974)

 Referanser 

 Litteratur 
 Chambers Biographical Dictionary, Edinburgh 2002, ISBN 0-550-10051-2, s. 936,

 Eksterne lenker 

  Richard Llewellyn hos Harry Ransom Center ved Universitetet i Texas i Austin
  Digitale utgaver på norsk hos Nasjonalbiblioteket

Kategori:Britiske forfattere
Kategori:Walisiske forfattere
Kategori:Personer fra Barnet